Na temelju članka 4. Pravilnika o dodjeli općinskih prostora na korištenje udrugama („Službeni vjesnik Vukovarsko – srijemske županije“ broj 08/20.) i članka 30. Statuta Općine Babina Greda («Službeni vjesnik» 11/09, 04/13, 03/14, 01/18, 13/18, 27/18 – pročišćeni tekst, 21A/19 i 03/20 Općinski načelnik Općine Babina Greda, dana 17. studenog 2020.g., donosi

**ODLUKU**

**o objavi javnog natječaja**

**za dodjelu općinskih prostora na korištenje udrugama**

Članak 1.

Dana 17. studenog 2020.g. općinski načelnik Općine Babina Greda donosi Odluku o objavi javnog natječaja za dodjelu općinskih prostora na korištenje udrugama.

Članak 2.

Sastavni dio ove Odluke je i tekst javnog natječaja sa natječajnom dokumentacijom.

Članak 3.

Odluka stupa na snagu danom donošenja.

 Općinski načelnik:

 \_\_\_\_\_\_\_\_\_\_\_\_\_\_\_\_

 Josip Krnić

KLASA: 022-05/20-50/5

URBROJ: 2212/02-02/20-01-1

Na temelju članka 4. Pravilnika o dodjeli općinskih prostora na korištenje udrugama („Službeni vjesnik Vukovarsko – srijemske županije“ broj 08/20.) i članka 30. Statuta Općine Babina Greda («Službeni vjesnik» 11/09, 04/13, 03/14, 01/18, 13/18, 27/18 – pročišćeni tekst, 21A/19 i 03/20 Općinski načelnik Općine Babina Greda, dana 17. studenog 2020.g. raspisuje

**JAVNI NATJEČAJ**

**za dodjelu općinskih prostora na korištenje udrugama**

Raspisuje se Javni natječaj za dodjelu općinskih prostora na korištenje udrugama prikupljanjem pismenih prijava u zatvorenim omotnicama, na rok od pet (5) godina, za sljedeći poslovni prostor:

|  |  |  |  |  |  |
| --- | --- | --- | --- | --- | --- |
| R.B. | ADRESA | NAZIV OPĆINSKOG PROSTORA | NAMJENA ZA KORIŠTENJE | POVRŠINA U m² | GODIŠNJA NAKNADA |
| 1. | Kralja Tomislava 1, Babina Greda | Hrvatski dom kulture „Franjo Delić" | Udruge u okviru javnih potreba iz kulture | 52 | 500,00 kn |
| 2. | Vladimira Nazora 3, Babina Greda | stara upravna zgrada Općine Babina Greda | Udruge iz domovinskog rata | 40 | 300,00 kn |
| 3. | Vladimira Nazora 3, Babina Greda | stara upravna zgrada Općine Babina Greda | Udruge čiji su članovi osobe treće životne dobi | 28 | 300,00 kn |
| 4. | Kralja Tomislava 4, Babina Greda | poslovna zgrada | Udruge u okviru javnih potreba u sportu | 100 | 1.000,00 kn |
| 5. | Kralja Tomislava 1, Babina Greda | poslovna zgrada | Udruge za ravnopravnost žena i muškaraca | 54 | 500,00 kn |
| 6. | Kralja Tomislava 1, Babina Greda | poslovna zgrada | Udruge u okviru javnih potreba sporta | 54 | 500,00 kn |
| 7. | Kralja Tomislava 3, Babina Greda | poslovna zgrada | Udruge u okviru javnih potreba iz kulture | 100 | 1.000,00 kn |
| 8. | Kralja Tomislava 3, Babina Greda | poslovna zgrada | Udruge u okviru zaštite okoliša | 20 | 300,00 kn |
| 9. | Mijata Stojanovića 116, Babina Greda | kulturni centar | Udruge u okviru javnih potreba iz kulture | 187 | 1.000,00 kn |
| 10. | Ulica Braće Radića b.b., Babina Greda | kulturni centar | Udruge u okviru javnih potreba iz kulture | 130 | 1.000,00 kn |
| 11. | Savska 26, Babina Greda | kulturni centar | Udruge u okviru javnih potreba iz kulture | 135 | 1.000,00 kn |
| 12. | Kladavac, Babina Greda | kulturni centar | Udruge u okviru javnih potreba iz kulture | 75 | 500,00 kn |
| 13. | Sajmište 9, Babina Greda | kulturni centar | Udruge u okviru javnih potreba iz kulture | 30 | 300,00 kn |
| 14. | Sajmište 9, Babina Greda | pomoćni prostor (skladište) | Udruge u okviru javnih potreba iz kulture | 40 | 300,00 kn |
| 15. | Vladimira Nazora 62, Babina Greda | kulturni centar | Udruge u okviru javnih potreba iz kulture | 95 | 500,00 kn |
| 16. | Sajmište 18, Babina Greda | sportski prostor – otvoreni | Udruge u okviru javnih potreba u sportu | 34.402 | 1.000,00 kn |
| 17. | Sajmište 18, Babina Greda | sportski prostor - zatvoreni | Udruge u okviru javnih potreba u sportu | 422 | 1.000,00 kn |
| 18. | Sajmište b.b., Babina Greda | kulturno – sportski centar (zatvoreni prostor) | Udruge u okviru javnih potreba u sportu | 153 | 1.000,00 kn |
| 19. | Sajmište b.b., Babina Greda | kulturno – sportski centar (otvoreni prostor) | Udruge u okviru javnih potreba u sportu | 9.807 | 1.000,00 kn |

Pravo na podnošenje pismene prijave za poslovni prostor imaju udruge građana koje ispunjavaju sljedeće kriterije:

1. udruga mora biti upisana u Registar udruga Republike Hrvatske ili u drugi

odgovarajući registar i imati registrirano sjedište u Općini Babina Greda,

1. udruga mora biti upisana u Registar neprofitnih organizacija;
2. udruga mora uredno plaćati doprinose i poreze te druga davanja prema državnom proračunu i proračunu Općine Babina Greda;
3. udruga mora imati organizacijske kapacitete i ljudske resurse za provedbu aktivnosti;
4. mora voditi transparentno financijsko poslovanje;
5. da se protiv udruge, odnosno osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba);
6. aktivnosti se moraju provoditi na području Općine Babina Greda;
7. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom i ovim pravilnikom;
8. udruga mora uredno ispunjavati obveze iz svih prethodno sklopljenih ugovora o korištenju općinskog prostora

Prijava na natječaj se podnosi isključivo na obrascu koji je sastavni dio natječaja, a uz prijavu se prilaže:

1. izvadak iz matičnog registra u koji je udruga upisana (ispis internetske

stranice);

1. dokaz o upisu u Registar neprofitnih organizacija (ispis internetske stranice RNO-a);
2. presliku statuta, sa svim izmjenama i dopunama;
3. ispunjeni obrazac izjave osobe ovlaštene za zastupanje udruge o nepostojanju duga s osnove potraživanja Općine Babina Greda;
4. potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku ne starija od 30 dana od objave javnog natječaja;
5. presliku financijskog izvješća za prethodnu godinu (za obveznike dvojnog

knjigovodstva), odnosno odluku o vođenju jednostavnog knjigovodstva i primjeni novčanog računovodstvenog načela donesena od upravljačkog tijela podnositelja prijave s pečatom o zaprimanju nadležnog tijela te presliku knjige prihoda i rashoda za prethodnu godinu (za obveznike jednostavnog knjigovodstva);

1. obrazac izjave o postojanju partnerskog odnosa dužeg od jedne godine;
2. preslika osobne iskaznice osobe ovlaštene za zastupanje udruge

Obrazac prijave i ostali obvezni obrasci mogu se preuzeti sa internet stranice Općine Babina Greda, [www.babinagreda.hr](http://www.babinagreda.hr) , ili osobnim dolaskom u Jedinstveni upravni odjel Općine Babina Greda, Kralja Tomislava 2, 32 276 Babina Greda, svakim radnim danom od 08:00 do 14:00 sati.

Prijava u papirnatom obliku sadržava obrazac prijave i ostale obvezne obrasce vlastoručno potpisane od strane osobe ovlaštene za zastupanje te ovjeren službenim pečatom udruge.

Kriteriji i mjerila za bodovanje pristiglih prijava na natječaj za određeni prostor radi provođenja programa i projekata od interesa za opće dobro, su:

**a) Godine aktivnog djelovanja**

- za svaku godinu aktivnog djelovanja 1 bod

**b) Broj članova**

- do 20 1 bod

- od 21 do 50 2 boda

- od 51 do 100 3 boda

- više od 100 4 boda

**c) Ostvarene financijske potpore za projekte/programe**

- iz EU fondova 6 bodova

- iz državnog proračuna 5 bodova

- iz proračuna Općine Babina Greda 4 boda

- iz poslovnog sektora 3 boda

-od drugog inozemnog javnog ili privatnog donatora 2 boda

**d) Ostvarena priznanja, nagrade, potpore i sl.**

- međunarodna 10 bodova

- državna 8 bodova

- Općine Babina Greda 6 bodova

- strukovna 2 boda

**e) Broj partnerskih organizacija civilnog društva s kojima se planira zajednički koristiti dodijeljeni prostor**

- 1 3 boda

- 2 5 bodova

- za svaku partnersku organizaciju iznad dvije dodatno 2 boda

**f) Prethodno korištenje prostora**

- prethodno uredno korištenje istog općinskog prostora 10 bodova

Na temelju zbroja bodova za svakog prijavitelja Povjerenstvo utvrđuje Prijedlog rang liste za dodjelu općinskog prostora na korištenje.

Ako dva ili više podnositelja zahtjeva imaju jednak broj bodova, prednost na rang listi ima onaj podnositelj koji je ostvario više bodova po kriteriju:

- ukupan broj godina aktivnog djelovanja.

Prijavu za dodjelu jednog općinskog prostora kojeg planira koristiti više udruga u suradnji/partnerstvu podnosi samo jedna od udruga koja smatra da na javnom natječaju može ostvariti najveći broj bodova sukladno kriterijima i mjerilima.

Suradnja/partnerstvo iz stavka 2. ovog članka mora trajati duže od jedne godine.

Namjera korištenja prostora u suradnji/partnerstvu sa ostalim udrugama potvrđuje se izjavom koja se prilaže uz prijavu za dodjelu općinskog prostora, potpisanom od ovlaštenih osoba svih suradničkih/partnerskih udruga.

Nakon izvršenog bodovanja prijava i utvrđivanja Prijedloga rang liste za dodjelu pojedinog općinskog prostora, Povjerenstvo će, na internetskoj stranici Općine Babina Greda i oglasnoj ploči općinske uprave, javno objaviti Prijedlog rang liste za dodjelu pojedinog općinskog prostora sa brojem bodova po pojedinom kriteriju, te ukupan broj bodova.

Na Prijedlog rang liste za dodjelu pojedinog općinskog prostora prijavitelji mogu uložiti prigovor načelniku, putem Jedinstvenog upravnog odjela, zbog redoslijeda na listi reda prvenstva ili zbog neuvrštavanja na rang listu, u roku 8 dana od dana objavljivanja Prijedloga rang liste.

Odluka načelnika o prigovoru je konačna.

Konačnu rang listu za dodjelu pojedinog općinskog prostora, na prijedlog Povjerenstva, utvrđuje načelnik i javno objavljuje na internetskoj stranici Općine Babina Greda.

Na temelju Konačne rang liste iz stavka 1. ovoga članka, Povjerenstvo predlaže načelniku donošenje Odluke o dodjeli prostora na korištenje koji mora biti obrazložen i javno objavljen na internetskoj stranici Općine Babina Greda.

Na temelju Odluke načelnika iz članka 13. ovoga pravilnika, sklapa se ugovor o korištenju općinskog prostora (u nastavku: ugovor).

Ako prijavitelj koji je ostvario najviše bodova za pojedini općinski prostor ne pristupi sklapanju ugovora, Povjerenstvo predlaže načelniku slijedećeg prijavitelja s Konačne rang liste za taj prostor.

Ugovor se sklapa u pisanom obliku na rok od 5 (pet) godina.

Ugovor u ime Općine Babina Greda potpisuje Općinski načelnik.

Ugovor se sklapa u pisanom obliku i osim osnovnih podataka o korisniku i prostoru, sadržava:

- visinu naknade;

- aktivnosti od interesa za opće dobro;

- vrijeme trajanja ugovora;

- odredbu o ovršnosti;

- odredbu o obvezi plaćanja režijskih troškova korisnika (el. energije, plin,

 voda tel. kom. naknada i sl.);

- odredbu o razlozima i uvjetima za otkazivanje ugovora u slučaju kršenja ili

 neizvršavanja odredbi ugovora te odredu o raskidu ugovora;

- odredbu o tome da korisnik ne može preuređivati općinski prostor bez

 prethodne pisane suglasnosti Općine Babina Greda;

- odredbu kojom se korisnik obvezuje općinski prostor predati u posjed

 vlasniku slobodan od osoba i stvari istekom roka na koji je dan, odnosno

 istekom otkaznog roka ili raskida ugovora;

- neopozivu izjavu korisnika kojom se odriče prava povrata uloženih sredstava

 u općinski prostor;

* odredbu da ako je ugovor sklopljen s više korisnika (zajedničko korištenje), oni za sva dugovanja koja proizlaze iz korištenja općinskog prostora odgovaraju solidarno.

Korištenje općinskog prostora može prestati i prije isteka ugovorenog roka, otkazom ugovora.

Općina Babina Greda može otkazati ugovor ako korisnik:

- poslije pisane opomene Općine Babina Greda koristi općinski prostor

 suprotno ugovoru ili mu nanosi znatniju štetu koristeći ga bez dužne pažnje;

- ne plati dospjelu naknadu u roku od 15 dana od dana pisane opomene od

 strane Općine Babina Greda;

- onemogući Općini Babina Greda nesmetanu kontrolu korištenja općinskog

 prostora, odnosno ne pruži na uvid svu potrebnu dokumentaciju;

- vrši preinake općinskog prostora bez pisanog odobrenja Općine Babina

 Greda;

- općinski prostor daje na potkorištenje;

- ne koristi općinski prostor bez opravdanog razloga duže od 90 dana.

Korisnik može otkazati ugovor o korištenju ne navodeći razloge.

Otkazni rok je 30 dana.

 Za sva ulaganja (adaptacija i sl.), u poslovni prostor, korisnik mora ishoditi pisanu suglasnost Općine Babina Greda. Ulaganje (adaptacija i sl.), u poslovni prostor korisnik je u obvezi izvesti o vlastitom trošku, bez prava za povrat uloženih sredstava.

 Pisane prijave na ovaj natječaj podnose se u zatvorenoj omotnici s naznakom: „Ne otvaraj – Javni natječaj za dodjelu općinskih prostora na korištenje udrugama“, preporučeno poštom na adresu: Općina Babina Greda, Kralja Tomislava 2, 32 276 Babina Greda, ili osobnom dostavom u upravnu zgradu Općine Babina Greda, Kralja Tomislava 2, 32 276 Babina Greda.

Rok za podnošenje prijava na natječaj je 17. prosinac.2020.g.

Sastavni dio ovog javnog natječaja su obvezni obrasci za prijavu:

1. Obrazac – Prijava,
2. Obrazac – Izjava o nepostojanju duga,
3. Obrazac – Izjava o nekažnjavanju,
4. Obrazac – Izjava o partnerstvu

KLASA: 022-05/20-50/6

URBROJ: 2212/02-02/20-01-1

Općinski načelnik:

 \_\_\_\_\_\_\_\_\_\_\_\_\_\_\_

 Josip Krnić

**OBRAZAC - PRIJAVA**

**na Javni natječaj za dodjelu prostora u vlasništvu Općine Babina Greda**

|  |  |
| --- | --- |
| **Naziv udruge** |  |
| Adresa |  |
| OIB |  |
| Ime i prezime osobe ovlaštene za zastupanje |  |
| Telefon |  |
| Mobitel |  |
| Adresa e-pošte |  |
| Internetska stranica |  |
| Godina osnutka |  |
| IBAN žiro računa i naziv banke  |  |
| Ukupan broj članova |  |
| Broj godina aktivnog djelovanja |  |
| Ciljevi osnivanja udruge |  |
| Svrha i područje djelovanja udruge |  |
| Djelatnosti udruge |  |
| **Prostor u kojem udruga djeluje** |  |
| **Prostor za koji se natječe** |  |
| **redni broj iz tablice natječaja** |  |
| **adresa** |  |
| **veličina u m** |  |
| **broj prostorija** |  |
| **Obvezni prilozi uz popunjeni** **Obrazac - Prijava** | ispis s elektroničke stranice Registra udruga i Registra neprofitnih organizacija |
| preslika ovjerenog statuta udruge sa svim izmjenama i dopunama |
| izjava kojom osoba ovlaštena za zastupanje pod materijalnom i krivičnom odgovornošću izjavljuje da se protiv nje ne vodi kazneni postupak |
| izjava kojom osoba ovlaštena za zastupanje pod materijalnom i krivičnom odgovornošću izjavljuje da udruga nema dugovanja s osnove davanja prema državnom i općinskom proračunu |
| potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku ne starija od 30 dana od dana objave natječaja |
| preslika financijskog izvješća za prethodnu godinu |
| preslika osobne iskaznice osobe ovlaštene za zastupanje udruge |
| u slučaju namjere zajedničkog korištenja prostora - izjava o pristanku na zajedničko korištenje potpisana i ovjerena od svih osoba ovlaštenih za zastupanje |

**U Babina Greda, dana 20\_\_. godine**

 **Vlastoručni potpis osobe**

 **ovlaštene za zastupanje**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**M.P.**

**Obrazac Izjava o nepostojanju duga**

**IZJAVA O NEPOSTOJANJU DUGA**

kojom osoba ovlaštena za zastupanje pod kaznenom materijalnom odgovornošću izjavljuje da nema dugovanja s osnove davanja prema državnom i općinskom proračunu.

**Prijavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv udruge, OIB)

**Pod kaznenom i materijalnom odgovornošću izjavljujemo da su svi podaci navedeni u Izjavi istiniti, točni i potpuni.**

|  |  |  |  |
| --- | --- | --- | --- |
| **Mjesto i datum:** |  | **MP** |  |
|  |  |  | **Ime i prezime te potpis osobe ovlaštene za zastupanje prijavitelja projekta** |

**OBRAZAC – IZJAVA O NEKAŽNJAVANJU**

**IZJAVA O NEKAŽNJAVANJU**

kojom se izjavljuje da osoba ovlaštena za zastupanje pod kaznenom i materijalnom odgovornošću izjavljuje da se protiv nje i voditelja programa/projekta ne vodi kazneni postupak.

**Prijavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv udruge, OIB)

**Pod kaznenom i materijalnom odgovornošću izjavljujemo da su svi podaci navedeni u Izjavi istiniti, točni i potpuni.**

|  |  |  |  |
| --- | --- | --- | --- |
| **Mjesto i datum:** |  | **MP** |  |
|  |  |  | **Ime i prezime te potpis osobe ovlaštene za zastupanje prijavitelja projekta** |

**OBRAZAC – IZJAVA O PARTNERSTVU**

Partnerstvo je dogovoren, stabilan i obvezujući odnos između organizacija koji podrazumijeva zajedničke odgovornosti u korištenju nekretnine u vlasništvu Općine Babina Greda. Kako bi se nekretnina namjenski koristila, sve organizacije koje koriste nekretninu trebaju se suglasiti s načelima dobre prakse u partnerstvu:

1. Prije podnošenja prijave na natječaj za dodjelu nekretnina na korištenje davatelju svi partneri pročitat će tekst natječaja i upute za podnošenje prijave te razumjeti svoju ulogu u partnerstvu.
2. Svi partneri ovlašćuju organizaciju prijavitelja da ih zastupa u svim poslovima s Općinom Babina Greda kao davateljem nekretnine na korištenje.
3. Organizacija prijavitelj i sve partnerske organizacije redovito će se sastajati i zajednički razmatrati način zajedničkog korištenja i sagledavati izazove i poteškoće u korištenju nekretnine.
4. Svi partneri sudjelovati će u pripremi zajedničkog izvješća koje organizacija prijavitelj u ime svih partnera podnosi Općini Babina Greda.
5. Prijedloge za promjene ugovora o korištenju nekretnine partneri trebaju usuglasiti prije nego ih organizacija prijavitelj podnese Općini Babina Greda. Ako se ne mogu usuglasiti, organizacija prijavitelj to mora naznačiti pri podnošenju promjena na odobrenje Općini Babina Greda.

**IZJAVA O PARTNERSTVU**

Pročitali smo sadržaj prijave na natječaj Općine Babina Greda za davanje na korištenje nekretnine:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti naziv i redni broj nekretnine)*

i suglasni smo s njome. Obvezujemo se pridržavati gore navedenih načela dobre prakse u partnerstvu i obveza partnera navedenih u prijavi. U slučaju odobrenja prijave te po potpisivanju ugovora o dodjeli nekretnine u državnom vlasništvu na korištenje partneri se obvezuju Općini Babina Greda dostaviti potpisani sporazum o partnerstvu u korištenju nekretnine.

|  |  |  |
| --- | --- | --- |
| Naziv partnerske organizacije | Ime i prezime osobe ovlaštene za zastupanje | Potpis osobe ovlaštene za zastupanje i pečat |
|  |  |  |
|  |  |  |
|  |  |  |

**Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ime i prezime te potpis osobe ovlaštene**

 **za zastupanje prijavitelja**

**MP**